पर्यटन के लिए इंदौर को मिलेंगे 24 करोड़ रुपए
इंदौर
पर्यटन बढ़ाने वाली परियोजनाओं के मूर्तरूप देने के लिए 269 करोड़ रूपए अधिक की राशि दी जाएगी। अब तक 83 करोड़ 46 लाख रुपए जारी किए जा चुके हैं। इन्दौर को 4.77 करोड़ एवं उज्जैन के लिए 8 करोड़ रूपए मिल चुके हैं।
भोपाल को सबसे अधिक राशि
पर्यटन मंत्रालय द्वारा नई पहल के अंतर्गत मेगा डेस्टीनेशन के विकास के लिए 25 करोड़ रुपए तथा मेगा परिपथ के लिए 50 करोड़़ रुपए तक सहायता देता है। इन्दौर के लिए 23 करोड़ 87 लाख रुपए की परियोजना स्वीकृत की है, जिसमें से 4.77 करोड़ रुपए जारी किए जा चुके हैं। इसी तरह भोपाल में मेगा परिपथ के लिए वर्ष 2013-14 में 46 करोड़ 16 लाख रुपए की परियोजना मंजूर करते हुए 9 करोड़ 23 लाख रुपए जारी किए हैं। मंत्रालय ने चित्रकूट में मेगा गन्तव्य परियोजना के लिए 24 करोड़ रुपए, जबलपुर में मेगा परिपथ के लिए 49.37 करोड़ रुपए, टीकमगढ़, दमोह, सागर, छतरपुर और पन्ना को शामिल करते हुए बुंदेलखंड मेगा परियोजना के लिए 49.37 करोड़ रुपए और उज्जैन मेगा परिपथ के लिए 40 करोड़ रुपए मंजूर किए हैं।
sPECIAL

hin_Deva bho_Deva hin_Deva hin_Deva hin_Deva ron_Latn unk